Ritratt mill-filmat ta' Worthless  Worthless hija t-tielet single mill-EP il-ġdid tal-kantawtur Malti Jas Rolyn. Il-kanzunetta hija miktuba min Jas Rolyn, bl-arranġament mużikali tal-producer Kanadiz Shane Oake, magħruf ukoll bħala Shamus Musik. Worthless għandha lirika sentimentali u ta' min jifhimhom sew. Jas jaqsam il-ħsibijiet tiegħu li ħafna jħossu waqt żminijiet diffiċli. "F'mumenti koroh tibda tħossok mingħajr ebda valur u daqs li kieku xejn ma jinħass importanti aktar," qal il-kantant żagħżugħ li permezz ta' Worthless jirrifletti kif fil-ħajja tal-lum, ix-xogħol dejjem jiżdied u l-ħin għal ħajja personali dejjem jonqos. Jas Rolyn jitkellem ukoll kif persuna ssir taf min huma vera l-ħbieb tagħha waqt mumenti diffiċli, u li mhux kull min ikun hemm għalik jixtieqlek il-ġid. Hawn ħafna li jagħmluha ta' ħbieb filwaqt li jieħdu gost bid-deni u l-uġiegħ ta' dawk madwarhom. Il-vidjo tal-kanzunetta inħadem min Jas Rolyn stess, waqt li sab l-għajnuna m'għand wieħed mil-ħbieb tiegħu biex jigbidlu il-filmati. Worthless hija disponibli fuq Spotify, iTunes u l-akbar pjattaformi, l-EP Promise mistenni joħrog bejn l-aħħar ta Jannar u l-bidu ta' Frar. Jaf jinteressak: Filmat: Kantawtur Malti jingħaqad ma' rapper Niġerjan għal kanzunetta ġdida